**Віталь Гайдучык** (нар. 12 ліпеня 1989, Брэст) — беларускі футбаліст, абаронца.

Клубная кар’ера
---------------

Выхаванец брэсцкага футбола, з 2007 года выступаў за брэсцкае «Дынама», дзе стаў адным з асноўных абаронцаў. У лютым 2012 года быў абраны капітанам каманды.

У верасні 2012 года падпісаў кантракт з барысаўскім БАТЭ, за які пачаў выступаць з сезона 2013. Дэбютаваў у адказным матчы 1/16 фінала Лігі Еўропы супраць турэцкага «Фенербахчэ» 21 лютага 2013 года. У далейшым замацаваўся ў цэнтры абароны барысаўчан. У сезоне 2014, аднак, пазбавіўся месца ў аснове і з’яўляўся на полі звычайна ў выпадку траўмы асноўных ігракоў (Ягора Філіпенкі і Дзяніса Палякова).

У сезоне 2015 ужо трывала асеў на лаўцы. Толькі ў кастрычніку, з-за траўм іншых абаронцаў, стаў з’яўляцца ў стартавым складзе, у тым ліку ў двух матчах групавога этапу Лігі чэмпіёнаў супраць «Барселоны». У студзені 2016 года падоўжыў кантракт з барысаўчанамі. Пачатак сезона правёў на лаўцы, толькі ўвосень, у сувязі з траўмамі Каспарса Дубры і Нямані Мілунавіча, выхадзіў у стартавым складзе.

У студзені 2017 года быў аддадзены ў паўгадавую арэнду грэчаскаму «Астэрасу». За паўгады згуляў за «Астэрас» у пяці матчах чэмпіянату і трох матчах Кубка Грэцыі. У маі 2017 года, па заканчэнні чэмпіянату Грэцыі, вярнуўся з арэнды ў БАТЭ. Спачатку ў асноўным заставаўся на лаўцы запасных БАТЭ, а са жніўня стаў гуляць у стартавым складзе.

У студзені 2018 года па заканчэнні кантракта пакінуў барысаўскі клуб. Некаторы час трэніраваўся з брэсцкім «Рухам», а ў лютым адправіўся на прагляд у казахстанскі клуб «Актабэ», які скончыўся беспаспяхова. У выніку падпісаў кантракт з чэмпіёнам Літвы — марыямпальскай «Судувай». Стаў адным з асноўных ігракоў каманды, дапамог ёй другі раз запар атрымаць чэмпіёнскі тытул. Па заканчэнні сезона 2018 пакінуў каманду.

У студзені 2019 года вярнуўся ў Беларусь, падпісаўшы кантракт з жодзінскім «Тарпеда-БелАЗ». Пачынаў сезон трывалым іграком стартавага складу, аднак у жніўні страціў месца ў аснове, стаў гуляць за дубль, толькі ў лістападзе зноў стаў з’яўляцца ў асноўнай камандзе. У студзені 2020 года пакінуў жодзінскі клуб.

У лютым 2020 года перайшоў у брэсцкі «Рух». Пачынаў сезон 2020 у стартавым складзе каманды, з жніўня стаў радзей з’яўляцца на полі. У студзені 2021 года па пагадненні бакоў разарваў кантракт з «Рухам».

У студзені 2021 года стаў трэніравацца з брэсцкім «Дынама», з якім у лютым падпісаў пагадненне. Быў трывалым іграком стартавага складу каманды. У ліпені 2021 года пакінуў клуб.

Міжнародная кар’ера
-------------------

Гуляў за моладзевую зборную Беларусі, з ёй выйграў бронзавы медаль чэмпіяната Еўропы 2011 у Даніі (выхадзіў на замену ў адным матчы). Гуляў за алімпійскую зборную Беларусі, на Алімпіядзе ў Лондане з’яўляўся рэзервовым іграком.

Дасягненні
----------

* Беларусь 01Чэмпіён Чэмпіён Беларусі (5): 2013, 2014, 2015, 2016, 2017
* Беларусь Уладальнік Кубка Беларусі: 2015
* Беларусь Уладальнік Суперкубка Беларусі (3): 2013, 2014, 2016
* Літва 01Чэмпіён Чэмпіён Літвы: 2018
* 03Бронзавы прызёр Бронзавы прызёр моладзевага чэмпіянату Еўропы: 2011 (Данія)

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Зноскі
------

1. ↑  Vitali Gajduchik // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Vital Hayduchyk // FBref.com<a href='https://wikidata.org/wiki/Track:Q56239490'></a>
3. ↑  Виталий Гайдучик подписал контракт с БАТЭ
4. ↑  Гайдучик подписал новый контракт с БАТЭ
5. ↑  БАТЭ на полгода отдал Гайдучика в аренду "Астерасу"
6. ↑  Гайдучик и Сигневич возвращаются в БАТЭ
7. ↑  БАТЭ расстался с Гайдучиком
8. ↑  Гайдучик не подошел «Актобе»
9. ↑  Виталий Гайдучик перебрался в стан чемпиона Литвы
10. ↑  Гайдучик не нужен "Судуве"?
11. 1 2  "Торпедо-БелАЗ" заключило контракт с защитником, ставшим в минувшем сезоне чемпионом Литвы
12. ↑  Гайдучик и Щадин покинули "Торпедо-БелАЗ"
13. ↑  "Рух" расстался с Гайдучиком
14. ↑  Гайдучик стал игроком бресткого "Динамо"
15. ↑  Гайдучик и Байдук ушли из брестского «Динамо» из-за нежелания играть в одном команде с теми, кто подписал провластное письмо
16. ↑  93 беларускія футбалісты выступілі з асуджэннем гвалту ВІДЭА

Спасылкі
--------

* Профіль на афіцыйным сайце БАТЭ (руск.)

|  |  |
| --- | --- |
| ⚙️   Тэматычныя сайты | AS.com · by.tribuna.com · FBref.com · FootballDatabase.eu · FootballFacts.ru · Olympedia · Soccerway · teams.by · Transfermarkt (ігрок) · worldfootball.net (ігрок) · Прэсбол |

| ⛭Маладзёжная зборная Беларусі — Маладзёжны чэмпіянат Еўропы 2011 — трэцяе месца |
| --- |
| Сцяг Беларусі | 
* 1 Гутар (б)
* 2 Драгун
* 3 Мацвейчык
* 4 Паліцевіч
* 5 Бага
* 6 Астравух
* 7 Сівакоў (к)
* 8 Букаткін
* 9 Скавыш
* 10 Перапечка
* 11 Варанкоў
* 12 Гамялько (б)
* 13 Няхайчык
* 14 Рыжко
* 15 Рэкіш
* 16 Гардзяйчук
* 17 Гайдучык
* 18 Палякоў
* 19 Савасцьянаў
* 20 Вераціла
* 21 Філіпенка
* 22 Гушчанка (б)
* 23 Хвашчынскі
* трэнер: Георгій Кандрацьеў

 |